kardosdrur/scandi-wiki huggingface dataset:
ITP

Idiopatisk trombocytopenisk purpura (ITP) er en blodsygdom.

Navn og virkning 
Idiopatisk betyder, at årsagen til sygdommen er ukendt. Trombocytopenisk betyder, at patienten har for få blodplader (trompocytter) i blodet, og Purpura henviser til den lilla-agtige farve, patienten kan få på hud og på slimhinder efter blødninger.

Ved ITP falder antallet af blodplader i blodet, så der kan opstå blødninger. Årsagen er, at patienten danner antistoffer mod blodpladerne, så de bliver nedbrudt for hurtigt. Samtidigt kan kroppen ikke danne nye blodplader hurtigt nok.

Udbredelse 
ITP rammer både børn og voksne. Sygdommen kan være midlertidig, dvs. vare mellem 1 og 6 måneder. Eller kronisk. Betegnelsen kronisk betyder, at den kan vare i flere eller mange år. Sygdommens forløb kan være forskelligt, specielt når man skelner mellem børn og voksne.

De fleste med ITP lever et normalt liv. Blot skal de tage hensyn til sygdommen og følge de nødvendige forholdsregler.

Behandling 
Man kan behandle ITP med binyrebarkhormon og antistoffer, men behandlingen kan ikke helbrede sygdommen. Ved at øge antallet af blodplader kan man mindske risikoen for blødninger.

Blodsygdomme
Mawlamyine

Mawlamyine, tidligere Moulmein, er hovedstaden og den største by i staten Mon-staten i Myanmar. Det er den tredje største by i Myanmar med en befolkning på 300.000. Byen var hovedstad i Britisk Burma fra 1827 til 1852. 

Mawlamyine er kendt fra Rudyard Kiplings digt Mandalay, hvor de første linjer lyder:
Ved den grå Moulmein Pagode, med sit blik mod havets blå
sidder der en Burma-pige, det er mig hun tænker på

George Orwells berømte essay Jeg skyder en elefant foregår i Mawlamyine (Moulmein).

Byer i Burma
Mandalay (digt)

Mandalay er et berømt digt af Rudyard Kipling. Det blev trykt første gang i digtsamlingen Barrack Room Ballads i 1892. Det handler om en engelsk soldat, der drømmer sig tilbage til Mandalay (hovedstaden i den britiske koloni Burma) og mindes sin gamle burmesiske flamme.

Digtet blev i 1907 sat i musik af Oley Speaks, der skabte en slager. I Danmark kendes  indspilningen af sangkvartetten Four Jacks, der i mange år var fast indslag i radioprogrammet Giro 413. Den danske oversættelse skyldes Kai Friis Møller. Han har en fejl:  Can't you 'ear their paddles chunkin' from Rangoon to Mandalay er paddles 'paddle wheels' – skovlhjulene på floddamperen -  er oversat til 'pagajens dunken'. Man har næppe sejlet soldater i kajak.

Erling Winkel skrev en mere melankolsk melodi, der blev sunget af Mogens Wieth. Sangen optræder også på Kim Larsen & Kjukkens album Sange fra glemmebogen fra 2001.

Eksterne links 
 Hele digtet på Wikisource.
 Hele digtet på dansk + link til digtet sunget af Mogens Wieth
Digte
Mads Laudrup

Mads Thunø Laudrup (født 9. februar 1989 i Milano) er en dansk tidligere fodboldspiller, der bl.a. spillede i FC Helsingør.

Mads Laudrup har en del fodboldspillere i den nærmeste familie. Han er søn af Tina Thunø og Michael Laudrup, barnebarn af Finn Laudrup, nevø til Brian Laudrup, halvbror til Andreas Laudrup og fætter til Nicolai Laudrup.

Karriere 
Mads Laudrup skiftede fra F.C. København til Herfølge Boldklub d. 14 januar 2009. I sæsonen 2006/07 spillede han på F.C. København's 2. hold i 2. division Øst, men har pr. 31. marts 2007 spillet 5 turneringskampe (2 superliga, 2 royal league, 1 pokalturnering) på klubbens førstehold.

HB Køge 
I januar 2009 skrev Laudrup en kontrakt med HB Køge frem til sommeren 2011. Her var han udset til at afløse svenskeren Mikael Rynell, der netop var blevet solgt til Esbjerg fB. Opstarten i HB Køge var dog plaget af mange skadesproblemer, der holdt ham ude i store dele af 2009. 2010 bød ligeledes på en masse skadespauser. I maj blev han opereret for sportsbrok og i juli måtte han gennemgå en korsbånds- og meniskoperation.

Efter han blev skadesfri i 2011 forlængede han aftalen med HB Køge for endnu en sæson frem til sommeren 2012, hvor han havde udsigt til at spille i Superligaen med klubben. Det blev dog ikke til meget spilletid for Laudrup, og i slutningen af sæsonen blev han lejet ud til den islandske klub Stjarnan i to måneder.

Hobro IK 
I juli 2012 indgik han en et-årig kontrakt med 1. divisionsklubben Hobro IK. Her spillede  han frem til sommeren 2013, hvor kontrakten udløb. I alt blev det til 14 kampe, der alle blev spiller i efteråret 2012. Laudrup kom således ikke i spil i foråret 2013 på grund af skader.

FC Helsingør 
I juli 2013 indgik Laudrup en etårig kontrakt med den nordsjællandske klub FC Helsingør. Den 23. april 2014 skrev Laudrup under på ny kontrakt som binder ham til klubben til sommeren 2016. Han formåede at spille 29 kampe og score 4 mål i sin debutsæson for klubben. Til spillernes afslutningsfest for sæsonen 2013/2014 blev han kåret som Årets Fighter.

Mads Laudrup lagde støvlerne på hylden i december 2015 for at følge sine ambitioner i en karriere uden for fodboldbanen. Han stoppede karrieren i en alder af 26 år. Han er partner i firmaet Book en Stjerne og Playmaker Booking Management.

I 2016 blev han en del af amatørfodboldholdet FC Græsrødderne.

International karriere 
Han har spillet på ungdomslandsholdene U16, U17, U18 og U19. Det er samlet blevet til to mål i 29 ungdomslandskampe.

Eksterne henvisninger

Referencer 

Fodboldspillere fra Danmark
Fodboldspillere fra FC København
Fodboldspillere fra Herfølge Boldklub
Fodboldspillere fra HB Køge
Personer fra Milano
Fodboldspillere fra Hobro IK
Fodboldspillere fra Stjarnan
Fodboldspillere fra FC Helsingør
Fodboldspillere fra FC Græsrødderne
SBS NET

SBS NET var en dansk tv-kanal, som var en del af SBS TV, der er ejet af SBS Broadcasting, der udover SBS NET også ejer bl.a. Kanal 4, Kanal 5 og The Voice TV.

SBS NETs nyhedsdækning skete i et samarbejde med fem lokal-tv stationer, som sendte regionale nyheder hver dag fem gange om dagen i hverdagene og to gange 15 minutter lørdag og søndag.

SBS NET havde regionalafdelinger i Aalborg, Århus, Odense, Næstved og København.

SBS NET begyndte at sende for første gang 1. januar 2007 på samme frekvens, som Kanal 4 tidligere blev sendt på, hvormed SBS NET erstattede Kanal 4 på det lokale sendenet. Kanal 4 sender nu kun via satellit og kabel-tv. SBS NET kunne modtages gratis via stueantenne og var også inkluderet i diverse kabel-tv-pakker, antenneforeninger og parabolpakker.

SBS NET var målrettet de 21-50-årige og ville henvende sig lidt mere til den mandlige seer, end til den kvindelig seer.
SBS NET sendte bl.a. rejseprogrammer, dokumentarserier, lokale nyheder, egenproduktioner, film og serier. 
Serier, SBS NET sendte,bl.a. Spin City, Battlestar Galactica ,Stargate SG-1 og Biker-Jens i USA.

Big Brother på SBS NET 
I 2005 stod SBS NET for Big Brother sendingenerne i en sæson efter denne sæson blev Big Brother ført over til den gamle Big Brother-kanal nemlig TvDanmark2 efter et års pause.

Om SBS NET 
Den 1. januar 2007 gik SBS NET i luften på det lokale sendenet. SBS NET sendte lokale nyheder, underholdende dokumentarserier, rejseprogrammer, Sci-Fi-weekend, kvalitetsfilm og gode serier. Alle hverdage fem gange dagligt var SBS Net klar med seneste lokalnyt, fra dit lokalområde. Der sendes lokale nyheder fra København, Næstved, Odense, Århus & Aalborg fem gange dagligt. Klokken. 12.10 14.15 16.15 17.50 & 19.55. Og i weekenden to gange om dagligt, nemlig kl. 8.40 & 12.10. SBS Net var en GRATIS landsdækkende kanal, som kunne modtages via alm. UHF antenne. (kunne du modtage DR1 & TV2 så kunne du også modtage SBS NET). Nu er SBS NET blevet erstattet af 6'eren.

*Kanal 4 blev flyttet over til parabol og kabel-tv
**SBS NET blev erstattet af 6'eren, 1. januar 2009

Ekstern henvisning 
 SBS NET 
 SBS NET ØSTJYLLAND i Århus
 ANDRE STATIONER 

SBS TV
Etableret i 2007
Ophørt i 2009
Cristóbal Balenciaga

Cristóbal Balenciaga (21. januar 1895 i Spanien – 23. marts 1972 i Valencia i Spanien) var en spansk-fransk modeskaber med en karriere, der strakte sig over mere end 50 år. 

Balenciagas sublime elegance, som var fuldført i en overlegen beherskelse af fagets teknikker, var inspireret af fransk 1800-tals haute couture suppleret med referencer til spansk folklore, flamencodans, tyrefægtning og den spanske malerkunsts store mestre. Balenciaga var født i beskedne kår i fiskerlejet Guetaria i Baskerlandet nær San Sebastián, som i slutningen af 18800-tallet var et center for spansk skrædderkunst. Allerede som barn lærte hans mor ham at sy og drapere og i en alder af bare 13 år blev han opdaget af Marquesa de Casa Torres, der sponsorerede hans videre uddannelse, inklusiv studierejse til Paris, og efterfølgende etablering som selvstændig modeskaber.

Balenciagas første modehus i San Sebastian eksisterede fra 1914-31, og senere i 1935 grundlagde han modehuset Eisa i Barcelona. Under Den Spanske Borgerkrig flyttede Balenciaga til Paris (1937), hvor huset Balenciagas elegante stil vandt såvel Paris' andre modehuses respekt som en trofast kundekreds. 

I 1968 lukkede Balenciagas huse i Paris og Barcelona, og året efter i Madrid. De sidste år af sit liv boede han i Spanien, hvor han døde i 1972 i Valencia.
Balenciagas styrke som modeskaber var hans håndværksmæssige kunnen og det, at han mestrede både tilskæring og drapering samt syning. Hans stil var ofte tilbageholden og aristokratisk med et elegant strejf, men kunne dog ind imellem være ganske dramatisk. Allerede i slutningen af 30'erne, da Balenciaga havde etableret sig i Paris, foregreb han efterkrigstidens new look i kvindemoden med bare skuldre, snævre taljer og store vide nederdele.

Til syvende og sidst var Balenciaga en stor klassicist. Hans arbejde som modeskaber kulminerede i 1959 med Empire-kollektionens dragter med høje taljer og kimonoagtige slag og frakker. Det blev ofte diskuteret i efterkrigstidens parisiske modemiljø, hvem der var den mest elegante, Christian Dior eller Balenciaga. Dior har selv betegnet Balenciaga som "mesteren". Til gengæld kaldte Balenciaga selv den nu afdøde Charles James for "den største af os alle".

Efter Balenciagas tilbagetrædelse blev modehuset drevet af Hoechs-koncernen. Fra 1987 blev der igen lanceret nye kollektioner med konfektion, og i 1989 begyndte Balenciaga-butikkerne atter at genåbne. I dag (2006) ejer Gucci-gruppen huset, og Nicholas Ghesquière er kreativ ansvarlig for kollektionerne. De seneste år har huset haft fantastisk succes og er et af tidens største "it-modehuse". Med fans som supermodellen Kate Moss og skuespillere som Sienna Miller har huset fået et nyt ungt image. Ghesquièere har formået at forny huset, men stadig bevare den gamle ånd, hvor godt håndværk og rene linjer er et must. 
Balenciaga har i mange år haft butik på Av. George V i Paris.

Noter 

Modeskabere
Personer fra Spanien
Dreisler Storkøb

Dreisler Storkøb var indtil april 2005 en jysk supermarkedskæde. Kæden, der var markedsledende i Nordjylland, bestod af ni butikker i Frederikshavn, Hjørring, Nørresundby, Aalborg, Viborg, Brønderslev og Herning. Kæden havde 950 medarbejdere og omsatte for 1,2 mia. kr.

Historie 

Kæden blev grundlagt i 1950 af brødrene Carl og Hans Erik Dreisler, da Carl Dreisler købte to små købmandsbutikker i Aalborg og Sæby. Tre år senere slog Carl sig sammen med sin bror, og sammen opbyggede de en kæde af syv butikker, der alle havde et beskedent udvalg af kolonialvarer. I 1960’erne blev også Danmark ramt af den ’supermarkedsfeber’, hvis udspring var i USA. 

Det blev brødrene Dreisler, der slog dørene op til det første supermarked nord for Århus. Det skete med åbningen af Sønderport i Nørresundby i 1966. I 1969 åbnede det første Storkøb i Aalborg, hvor kunderne kunne spare stort ved at købe hele partier varer. I en lang årrække drev brødrene sideløbende to butikstyper – dels Dreisler-butikkerne, dels Storkøb-markederne. 

I 1992 tiltrådte den nye generation, Michael Dreisler, H.E. Dreisler´s søn. Han samlede i 1992 butikkerne til et koncept – Dreisler Storkøb. I 1998 fik kæden af Dansk Handelsblad prisen som Årets supermarked, og i 2003 blev Dreisler Storkøb kåret som Årets butikskæde. Michael Dreisler solgte i 2005 de ni varehuse til Danmarks største grossistfirma –Dagrofa.  Fra 1. april 2007 indgår butikkerne i SuperBest-kæden, og Dreisler Storkøb-navnet er udgået.

Supermarkedskæder i Danmark
Dagrofa
Ophørt i 2007
Etableret i 1950
Kansas City

Kansas City er et byområde på grænsen mellem delstaten Missouri og deltaten Kansas i USA.

Byområdet Kansas City består primært af byen Kansas City, Missouri der ligger i delstaten Missouri, men også af byen Kansas City, Kansas i delstaten Kansas. Desuden består byområdet også af en række forstader i begge delstater her i blandt Olathe, Kansas, Independence, Missouri, Overland Park, Kansas, Blue Springs, Missouri, Lees Summit, Missouri og Shawnee, Kansas.

Eksterne henvisninger
Pengepriser.dk

Pengepriser.dk er en prisportal oprettet af Finansrådet & Forbrugerrådet.

Formålet med siden er at skabe et bedre overblik over og kunne sammenligne priserne på lån og andre former for ydelser i banker, spare- og andelskasser.

Priserne på Pengepriser.dk vedligeholdes af bankerne selv, og det er frivilligt for pengeinstitutterne at deltage. På Pengepriser.dk findes en liste over de pengeinstitutter, der ikke giver oplysninger til portalen, og årsagen dertil.

Ekstern henvisning 

Pengepriser.dk

Sammenligningsportaler
Industrielt design

Industrielt design beskæftiger sig med design af industriprodukter. Det omfatter alle industrielt producerede produkter, som for eksempel en radio, en boremaskine eller en tandbørste (biler, tøj og møbler ligger dog normalt under andre special uddannelser inden for design). Omkostningen på udvikling stiger når man lægge udgift til design oven i, men er den industrielle designer med fra starten i udviklingen, kan det ofte betyde konstruktive ændringer, der gør varen billigere at producere - og dermed medføre besparelser senere. Samtidigt tænker den industrielle designer i brugervenlighed og intuitiv forståelse, der kan være med til at gøre produktet lettere at sælge. Endeligt kan områder som materialevalg tænkes ind - både af hensyn til omkostning, slitage, holdbarhed og produktionsforhold.

Modsat manges opfattelse går industrielt design ikke så meget på udseende, men mere på at forbedret funktionalitet, produktivitet og omkostninger - men udseende i den "klassiske" opfattelse af design er naturligvis stadig en stor en del af det.

Eksterne henvisninger 
 Designlov
 Lov om brugsmodeller
Halunder

Halunder eller helgolandsk er den nordfrisiske dialekt på Helgoland. Cirka en tredjedel af øens 1.500 indbyggere taler endnu frisisk. Siden friserlovens ikrafttræden i 2004 er dialekten ved siden af tysk anerkendt som øens officielle sprog. Halunder undervises både i øens folkeskole og i øens voksenundervisning. Helgolands bibliotek råder derudover over en enestående samling af bøger på Halunder.

Halunder har i modsætning til andre nordfrisiske dialekter kun en ubetydende dansk indflydelse. Til gengæld er dialekten stærkt præget af nedertysk. Mens de andre nordfrisiske dialekter for eksempel opviser et dansk låneord i tilfælde af ordet ikke eller ej (på Mooring ai og på Fering ei), bruger Halunder her det af det tyske afledte ord ni (på tysk nicht).

Eksterne links 
 Virtuelt Museum: Frisiske dialekt-eksempler
 taz: Halunder für Anfänger 

Helgoland
Frisiske dialekter
TTL

TTL har flere betydninger:
 Time to live (IP) – et felt i ip-pakker som angiver hvor mange routerhop pakken endnu kan sendes.
 Time to live (DNS) – et felt i DNS-poster, som angiver den maksimale cache-tid i sekunder for en post på DNS-servere.
 Transistor-transistor logic – en klasse af digitale integrerede kredsløb.
 Through-the-lens – en fotografisk kamerateknik, hvor lysmåling foregår gennem linsen.
Stråforkorter

Stråforkortere er kemiske midler, som bruges i landbrugsproduktion til at modvirke det problem, som opstår, når planterne gødes for kraftigt med kvælstofholdig gødning, nemlig at kornplanternes stængler bliver for lange og svage. Midlerne virker ved at bremse plantens længdevækst, så den bliver i stand til at tåle slagregn og at bære tunge aks. Et eksempel på sådan et middel er chlormequat. 

Stråforkortere er under mistanke for at skade mænds reproduktionsevne, og på tyrestationer undgår man helt at fodre med produkter, der er avlet ved hjælp af stråforkorter. Der kan findes rester af stråforkortere i kornprodukter som havregryn og rugbrød.  Økologiske produkter er dyrket uden brug af stråforkortere, men kan være forurenet med rester fra konventionelt landbrug .

Eksterne henvisninger 

Kort kemisk forklaring på Biosite.dk
Orientering om forsøg med stråforkorteren chlormequat. 
Ritt Bjerregaard om stråforkortere og sædkvalitet 

Miljøkemi
Jordbrug
Sundhed
Forurening
AGF Fanclub Aarhus

AGF Fanclub Aarhus er fodboldklubbens AGFs eneste officielle fanklub. Foreningen stiftedes den 9. november 1992 som en af Danmarks første fodboldfanklubber og har siden eksisteret under mottoet: "Vi vil se bold, ikke vold". Fanklubben har de seneste mange år været en fast bestanddel på Århus Stadion, hvor medlemmerne i med- og modgang har markeret deres støtte til Byens Hold, AGF, med flotte og visuelle tifoer. Også på udebane har AGF gennem de seneste mange år nydt godt af den opbakning de trofaste AGF tilhængere har ydet. På trods af nedrykningen fra Superligaen i sommeren 2006 har opbakningen på stadion og i fanklubben været stort set intakt, og man kun oplevet et lille frafald af medlemmer.

Medlemmer 

Da fanklubben tidliger var på sit højdepunkt havde den godt og vel 2100 medlemmer spredt ud over hele landet (samt enkelte i både Norge, Sverige og Tyskland) men dette antal er nu overgået.

Siden er medlemstallet som sagt faldet, men fanklubben har stadig hele seks forskellige lokalafdelinger rundt omkring i landet hvor medlemmerne bl.a. arrangerer fælles transport til AGF`s kampe, både på hjemmebane og udebane.
Ud over en forholdsvis stor medlemsskare kan fanklubben også bryste sig af at have kendte medlemmer som  

På Århus Stadion holder fanklubben til på afsnittene omkring C2 og C3 sammen med andre fanfraktioner såsom Nýsir.

Aktiviteter 
Fanklubben har en række faste årlige aktiviteter, såsom sommertræning hvor klubbens yngste medlemmer kan træne med spillerne fra AGFs førstehold, flere forskellige medlemsfester, besøg og rundtur på Ceres plus, produktion af gratis kalender plus meget mere.

Eksterne kilder/henvisninger 
 Fanclubbens officielle hjemmeside 
 Uafhængig fanklub i Odder 
 Uafhængig stemningsfraktion , Nýsir 

Fodboldfanklubber
Fanclub Århus
Foreninger i Aarhus
Etableret i 1992
Højrebylund

Højrebylund er en lille hovedgård, som blev kaldt Vilhelmshøj og fik navnet Højrebylund i 1947. Gården ligger i Søllested Sogn, Lollands Sønder Herred, Maribo Amt, Højreby Kommune.

Højrebylund Gods er på 516,7 hektar med Adamsgave A/S og Lilleholm

Ejere af Højrebylund 

 (1860-1862) prpt. Olsen
 (1862-1880) K. E. Petersen
 (1880-1888) Johannes Petersen
 (1888-1896) K. E. Petersen
 (1896-1897) Enke Fru Petersen
 (1897-1947) L. v. A. Ziersen
 (1947-1957) Ole Heye
 (1957-1958) Ole Heyes dødsbo
 (1958-) Ole Heyes Fond

Kilder 
J. P. Trap: Danmark , Kraks Landbrug

Herregårde i Lolland Kommune
Herregårde i Maribo Amt
Reds

Reds er en film fra 1981, der handler om den amerikanske journalist og kommunist, John Reed og foregår under Oktoberrevolutionen i Rusland. Warren Beatty, der spiller hovedrollen som John Reed, har også instrueret filmen og fik en oscar for bedste instruktør for filmen. Manuskriptet er baseret på John Reeds bog Ti dage der rystede verden.

Eksternt link 
 

Amerikanske film fra 1981
Film baseret på bøger
Film fra Paramount
Biografiske film
Antrel Rolle

Antrel Rocelious Rolle (født den 16. december 1982 i Homestead, Florida) er en amerikansk fodbold-spiller som spiller på positionen free safety. Han blev i 2005 draftet som cornerback i første runde af draften, og som det ottende overall pick af Arizona Cardinals, i dag spiller han for NFL-holdet New York Giants som free safety.
Hans største øjeblik i karrieren var da han kom i Super Bowl XLIII med Arizona Cardinals, en kamp som de tabte til Pittsburgh Steelers.

College-karriere 
Rolle spillede for Miami Hurricanes i hele sin college-karriere, hvor han vandt flere priser, deriblandt blev han valgt til flere All-American hold.

NFL-karriere 
Rolle blev valgt med det 8. valg i 1. runde af NFL-draften i 2005. Han spillede sine første fire år hos Arizona Cardinals.

Trivia 
 Rolles fætre er Cincinntai Bengals' wide receiver Chad Johnson og Carolina Panthers' Keyshawn Johnson.

Klubber 
 2005-2009: Arizona Cardinals
 Siden 2010: New York Giants

Eksterne henvisninger 
 Rolles NFL-statistik (på engelsk)

Amerikansk fodbold-spillere fra Arizona Cardinals
Amerikansk fodbold-cornerbacks
Amerikansk fodbold-safetys
Amerikansk fodbold-spillere fra Florida
Amerikansk fodbold-spillere fra New York Giants
Xerxes

Xerxes er navnet på to persiske konger:
 Xerxes 1., som regerede 485-465 f.Kr.
 Xerxes 2., som regerede 45 dage i år 424 f.Kr.
Xerxes kan også hentyde til:
 Serse – en opera af Händel, som på dansk kaldes Xerxes
 Xerxes (tv-serie), svensk tv-serie fra 1988
Søllestedgård

Søllestedgaard er en gammel Sædegård som ligger i Søllested Sogn, Lollands Sønder Herred, Maribo Amt, Lolland Kommune. Den nævnes første gang i 1462. 

Historikeren Niels Ditlev Riegels blev i 1755 født på denne gård. 

Den nuværende hovedbygning er opført i 1859-1860.af muremester Christian Peder Wienberg

Søllestedgaard Gods er på 560,9 hektar

Ejere af Søllestedgaard 

 (1462-1490) Anders Graa
 (1490-1506) Gertrud Mogensdatter gift Graa
 (1506-1532) Jørgen Andersen Graa
 (1532) Enke Fru Anne Graa
 (1532-1550) Kronen
 (1550-1565) Jørgen Brahe
 (1565-1592) Inger Oxe gift Brahe
 (1592-1596) Mette Ottosdatter Rud gift Gyldenstierne
 (1596-1622) Pernille Henriksdatter Gyldenstierne gift Rosenkrantz / Jytte Henriksdatter Gyldenstierne gift Urne
 (1622-1629) Jytte Henriksdatter Gyldenstierne gift Urne
 (1629-1653) Erik Steensen 
 (1653-1662) Erik Eriksen Steensen 
 (1662-1665) Erik Eriksen Steensen / Hans Eriksen Steensen
 (1665-1667) Jacob Gewecke / Erik Eriksen Steensen 
 (1667-1669) Jean Andreas Timpf / Erik Eriksen Steensen 
 (1669-1690) Jean Andreas Timpf
 (1690-1691) Henning Ulrik von Lützow
 (1691-1699) Christian V
 (1699-1719) Frederik IV
 (1719-1729) Christian Felthuusen
 (1729-1731) Margrethe Sidenborg gift Felthuusen
 (1731-1733) Henrik Brandt
 (1733-1734) Eleonore Margrethe komtesse Knuth gift Brandt 
 (1734-1741) Karen Pedersdatter Holm gift Riegels
 (1741-1757) Hans Andersen Riegelsen (far til Niels Ditlev Riegels)
 (1757) Ida Margrethe Reventlow gift Knuth
 (1757-1782) Christian Frederik baron Knuth
 (1782-1805) Adam Christoffer baron Knuth
 (1805-1810) Jacob Kølle
 (1810-1827) Jørgen Jørgensen
 (1827-1836) Karen Margrethe Elisabeth Jacobsdatter Kølle gift Jørgensen
 (1836-1873) Laurits Jørgensen 
 (1873-1912) Laurits Theophil Christian Jørgensen 
 (1912-1936) Theophil Jørgensen
 (1936-1937) Enke Fru Ebba Jørgensen
 (1937-1975) Laurits Theophil Jørgensen 
 (1975-2002) Claus Christian Jørgensen
 (2002-2006) Claus Christian Jørgensen / Ulrik Theophil Jørgensen
 (2007- ) Ulrik Theophil Jørgensen

Ekstern henvisninger 
 Søllestedgaard Gods
 Søllestedgaard - fra Dansk Center for Herregårdsforskning

Kilder 
 Aage Roussell (red.), Danske Slotte og Herregårde – bind 6, 2. udgave, Hassings Forlag, 1965, s. 319-326.
 J. P. Trap: Danmark 1955, Kraks Landbrug

Herregårde i Lolland Kommune
Herregårde i Maribo Amt